9. majā Jelgovys birojs aicynuoja vysus iz dzejisku pasuokumu „Vieja čukstūs īsaklausūt…”. Pasuokums puļcieja desmit vairuok i mozuok zynomus dzejnīkus nu Jelgovys apkaimis i divtik skateituoju. Vokoru atkluoja vokora vadeituoja Olita Bidzāne i Jelgovys biroja vadeituojs Valērijs Kušnirs ar šmukim īvodvuordim. Turpynuojumā uzastuoja Broņislava Dzene ar sovim sirsneigajim i jaukajim goradorbim. Sovukuort Ingūna Lipska uzastuoja […]
Bīdreibys „Latgolys Studentu centrs” (LgSC) Daugovpiļs nūdaļa sadarbeibā ar Daugovpiļs piļsātys Jaunatnis departamentu 25. aprelī 19.00 aicynuoja vysys jaunīšu organizacejis, nūdybynuojumus i naformalis interešu grupys pīsadaleit jaunīšu organizaceju pasuokumā „Visi vienā maisā!”. Pasuokuma mierkis beja jaunīšu organizaceju īsapazeišona, sadarbeibys radeišona, turpmuokai kūpeigu pasuokumu i projektu realizacejai Daugovpilī. Sasatikšonys laikā nūtyka organizaceju prezentacejis, naformalis spielis, grupu […]
“Latgolys Studentu centra” Rēzeknis birojs aicynoj iz dzejiski – muzykalū pasuocīni LaLaDra aba Latgalīts Latgalīšam Draugs. 10.majā plkst. 17.00 Rēzeknē, bīdreibys “Artistence” telpuos (pretim piļskolnam). Uzastuot grybātuojus lyudzom sasazynuot ar myusim, rokstūt iz e-postu – rezekne@lgsc.lv voi zvonūt – 2853695 Gaideisim gostūs ikvīnu interesentu! Latgolys Studentu centra, Rēzeknis biroja aktivisti. Leidzeigī roksti:
Vasali! Bīdreibys “Latgolys Studentu Centrs” Rēzeknis birojs organizej dzejiski – muzikalū pasuocīni – “LaLadra” (Latgalīts Latgalīšam Draugs). Pasuokums nūtiks 10.majā, plkst. 17.00, bīdreibys “Artistence” telpuos, preteimā “Zeimuļam”, Krosta īlā 31. Aicynojom apmeklēt “LaLaDra” pasuocīni i padūt informaceju ari cytim cylvākim. Sovu daleibu lyudzom apstyprynuot leidz 5.majam, lai byutu skaidreiba aptuveni cik cylvāku īsarass. Taipoš vaicojom […]
Taišni ar itaidu saukli – voi tu esi eists latgalīts, Rēzeknis Augstškolys Info dīnā (11.aprelī) startieja ari “Latgolys Studentu centra” Rēzeknis birojs, pīduovojūt četrys dažaidys stacejis ar aizdavumim, kuru veiksmeiga izpiļde aplīcynoj dalinīka spieji byut par eistinu latgalīti. Tyka gon papyldynuotys jau asūšuos zynuošonys, gon īsavuiceits koč kas jauns. Dalinīki atjaunuoja pamatškolys geografejis zynuošonys, raugūt […]
Bīdreibys „Latgolys Studentu centrs” (LgSC) Daugovpiļs nūdaļa sadarbeibā ar Daugovpiļs piļsātys Jaunatnis departamentu 25. aprelī 19.00 aicynoj vysys jaunīšu organizacejis, nūdybynuojumus i naformalis interešu grupys pīsadaleit jaunīšu organizaceju pasuokumā „Visi vienā maisā!”. Pasuokuma mierkis ir jaunīšu organizaceju īsapazeišona, sadarbeibys radeišona, turpmuokai kūpeigu pasuokumu i projektu realizacejai Daugovpilī. Sasatikšonys laikā ir planavuotys organizaceju prezentacejis, naformalis spielis, […]
Nu jau īt ūtrais mieness, kai LgSC Reigys biroja aktivistim i draugim beja īspieja nūsavērt Edgara Blinova kinu „Vīna vosora deļ vysu”. Seņ tys beja, bet dūmys i atzinis napamat pruotu vēļ šudiņ. Deļtuo beja vārts pagaideit i apkūpuot vysus komentarus. Kinys sižets paruoda latvīšim tik aktualū temu par dorbu uorzemēs. Juosoka, rešajam Latvejis īdzeivuotuojam […]
Sasadorbojūt „Latgolys Studentu Centram,” Rēzeknis Augstškolai i Austrumlatgolys radūšu pakolpuojumu centram „Zeimuļs”, aizvadeits jau ūtrais kulturys vokors. Itymā reizī apmeklētuojim beja īspieja īsapazeit ar Turcejis puorstuovju kulturu, viesturi, ēst taiseišonys tradicejom i daņčim. Rēzeknis Augstškolys students Mert’s atzeist, ka itei ir loba īspieja saīt iz kūpeigu pasiedeišonu i pi vysa tuo – īsavuicēt koč kū […]
14. martā Jelgovā gastieja latgalīšu folkroka/metala apvīneiba „Green Novice”, kura pavysam naseņ izlaiduse sovu debejis albumu „Padebeši”. Kai īrosts, ka Jelgovā uzastuoj kaida latgalīšu grupa, pyrma koncerta LgSC jaunīši sareikoj jīm interveju. Naizpalyka ari „Green Novice”. Kūpā ar jīm interveju snīdze ari jūs draugu grupa „Pūķa gars”, kurei ari tymā vokorā pyrms „Green Novice” kuope […]
Latgolys Studentu centra Rēzeknis birojs sadarbeibā ar Rēzeknis Augstškolu i Austrumlatgolys Radūšū pakolpuojumu centru “Zeimuļs” organizej kulturys vokorus Rēzeknis piļsātys Erasmus studentim i Breivpruoteigajim. Ideja pavysam vīnkuorša – kotrys vaļsts puorstuovji prezentej sovu kulturu i tradicejis. Itū pasuokumu maratonu aizsuoksim ar Latveju, Latgolu, latvīšim – 12.03, “Zeimuļs,” 4.1 kab. Piečuok (cytā nedeļā) gaidomi Turcejis puorstuovju […]
Vasali! 5. martā byusi gaideits iz latgalīšu režisora Edgara Bļinova jaunuokuos kinys “Vīna vosora deļ vysu” nūsavieršonu Reigā. Kinu ruodeisim jaunīšu centrā “Kaņieris”, kurīs atsarūn Kaņiera īlā 15. Datikt vari ar 7. tramvaju TC Dole vierzīnī, juokuopj laukā pīturā Prūšu īla. Tod pa Kaņiera īlu ej Daugovys vierzīnī leidz školai, kurā ari ir jaunīšu centrs. Ka […]
4. februarī LgSC Daugavpiļs birojs aicynuoja studentus iz „Sesejis pabalu”, kas kei jau īrosts nūtyka kopejneicā „Sāta”. Pasuocīņa golvonuo tema beja ols. Cytam līkās – ols, nu, kas ta tys par pasuocīni, bet a par kū nā!? Gatavojūtīs pasuocīņam, pīmekliejam dzīsmis i biļdis par olu, stumdiejam mebelis, i Dagnija sagatavuoja uzkūdys, kas sader ar olu. […]
15. decemrī Daugavpils kopejneicā „Sāta” nūtyka LgSC reikuotais pasuocīņs „Latgalīts Latgalīšam Draugs” jeb LaLaDra, kura mierkis beja Adventa nūskaņuos puļcēt Daugavpiļs i apleicīnis literatus, muzykantus i cylvākus, kurim tys vyss ir tyvs. 15. decembrī, man kai studentam, kas izīt praksi LgSC Daugavpiļs birojā, beja īspieja pīsadaleit LgSC reikuotajā literari muzykalajā pasuocīnī „Latgalīts Latgalīšam Draugs” aba […]
Bīdreiba „Latgolys Studentu centrs” sadarbeibā ar kopejneicu SĀTA 15.decembrī, 15.00 reikoj literari muzykalū pasuokumu „Latgalīts latgalīšam draugs” ci LaLaDra. Pasuokums ir kai tradiceja jau caturtū godu Adventa laikā Daugavpiļs pusē. Īprīkš pasuokums nūtyka Raiņa sātā Berkenelī, bet itū godu pasuokums nūtiks Daugavpiļs piļsātā. Adventa laiks ir puordūmu laiks, lobu vuordu i gaideišonys laiks, deļ tam […]
Aizvadeitajā nedelī Latgolys Studentu centra Reigys birojs aicynuoja iz latgalīšu draudzeišonuos vokoru jeb pasuokumu LaLaDra. Pusūtrys stundis garumā klauseituojim beja īspieja dzierdēt latgaliskys ailis i atziņu ryndys, prozu, kas lyka pazasmīt i padūmuot par dzeivi, kai ari dažaidu žanru dzīsmis latgaliski, latviski i angliski. Kai zynoms, Reigā sasatikt ir cīši gryušai, deļ tuo pasuokums daudzim […]
Suocīs Adventa laiks. Sajiuta, ka skriejīni gribam padareit lānuoku, dzīsmi klusuoku i dūmys apcereiguokys. Bet kaidi ir Advents laika pyrmsuokumi, kas vēl jimā byutu juodora ci tīši pretieji – nabyutu?! LgSC Reigys birojs aicynoj iz sarunu par Advents laiku jaunū katūļu prīsteri Renāru Birkovu. 4. decembrī 18.30 stuņdēs sasatiksem, īdzersim čaju un mieginuosim […]
Vasali! Trešdiņ Tev ir īspieja dzierdēt grupu BezPVN studentu golvyspilsātā Jelgovā. LgSC Jelgovys birojs sadarbeibā ar vysstudentiskuokū muzykys klubu “Jelgavas Krekli” ir aicynuojs pyrms poša koncerta grupys dalinīkus iz sarunu. Nu tai – par dzeivi, muzyku, mūzom, prīkim i cytom vierteibom. Gaideisim vysus, kam gribīs uzdūt sovu vaicojumu grupai kluotīnē 4.decembrī 22.30 stuņdēs 6.dīnesta vīsneicā […]
23. novembrī, Ārdovys saītu kuormā, sadarbeibā ar LgSC tyka aizvadeits literari muzykalais pasuokums „Latgalīts latgalīšam draugs” ci „LaLaDra”. Kai jau vysod šymūs pasuokumūs dalinīku vydā beja aicynuoti latgalīšu literati i muzykanti, vysu vaira tī, kuri dzeivoj Preiļu, Daugavpiļs apleicīnī. Lai gon LaLaDra parosti ir cīši pozitivs i ar humora dasitīni, itūreiz tys tika izveiduots mīreiguos […]
Rudiņa laikā, kod vysi uora dorbi beja apdareiti, senejī ļauds pa vokorim sasalaseja kūpā i dareja vysaiduokus rūkdorbus – puiši taiseja stričus, apstruoduoja kūku, mārgys – adeja, izšyva, aude. Taidu atsarasšonu vīnuvīt, dorbu i puorsoku stuosteišonu, meikļu miniešonu sauce par vakariešonu. Bīdreiba „Latgolys Studentu centrs” (LgSC) aicynoj vysus interesentus pa vokorim īt ar sovim rūkdorbim iz […]
Jau kaidu strēči LgSC Daugavpiļs birojs reikoj daudzus kulturys pasuokumus. Par oktobri, novembri ir bejuš projektu raksteibys apvuiceibys, latgalīšu rokstu volūdys apvuiceibys, rodušuo darbneicis i dzejis i muzykys vokori, kinu vieršonuos i sasatikšonys ar dažaidim cylvākim. Kai vīnu nu prioritatem LgSC ir izvirziejuse sovu bīdru izgleituošonys pasuokumus, deļ tam oktobrī nūtyka, projektu raksteišonys apvuiceibys i […]
26. novembrī, 19:00 stuņdēs kopejneicā Leningrad nūtiks literari muzykals pasuokums LaLaDra, kur jautrā atmosferā byus īspieja dzierdēt dažaida veida muzyku i literarūs dorbus. Aicynojom pīsateikt daleibai pasuokumā rokstūt iz e-postu reiga@lgsc.lv ci gaideisim Tevi vīnkuorši kai klauseituoju! Leidzeigī roksti:
Oktobra vydā, kod vysi studenti jau saprūt, ka ir īzasuocs jaunais studeju gods i vosora ir paguojuse, Latgolys Studentu centrs uzreikuoja izgleitojūšu latgalīšu pasuokumu, prūti, 16. oktobrī iz Jelgovu tyka paaicynuota latgalīšu raksteibas lītpratieja Muora, kurei pavuicieja vysim gribātuojim latgalīšu raksteibys pamotus. Kaut ari paguojušajā godā Muora jau gastieja Jelgovā i vuicieja studentim latgalīšu volūdys […]
ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn